12. Спешното въвеждане на автономни търговски преференции по отношение на Пакистан (
Pablo Zalba Bidegain
(EN) Г-жо председател, в член 9а, параграф 2 след "по искане на държава-членка" искаме да добавим "юридическо лице или сдружение без правосубектност, действащи от името на промишлеността на Съюза". Причината е да приведем регламента в съответствие с другите защитни мерки, които сме одобрили, като предпазната клауза в ССТ с Южна Корея.
Vital Moreira
председател на комисията по международна търговия. - (EN) Г-жо председател, като председател на комисията по международна търговия от името на комисията искам отлагане на гласуването на законодателната резолюция. Това, разбира се, не зависи от моята лична позиция.
Алгирдас Шемета
член на Комисията. - (EN) Г-жо председател, Комисията е съгласна с предложението за отлагане на гласуването на законодателната резолюция.
